শুধু বিশ্ববিদ্যালয়ের অভ্যন্তরেই নয় জেইউডিও-র বর্তমান ও সাবেক বিতার্কিকগণ দেশের বিভিন্ন প্রতিষ্ঠান ও অঞ্চলে বিতর্ক শিল্পের শুদ্ধতা ও মান রক্ষার শপথে প্রশিক্ষক হিসেবে নিয়মিত কাজ করছেন। বিচারক হিসেবে নিয়মিত বিভিন্ন প্রতিষ্ঠানের বিতর্ক প্রতিযোগিতা পরিচালনা করছেন সংগঠনটির বর্তমান ও সাবেক বিতার্কিকগণ। এছাড়াও নিয়মিত বিভিন্ন টক শো, টিভি বিতর্কে অংশ নিয়ে থাকেন সংগঠনটির সদস্য। সংগঠনের যাত্রালগ্ন থেকে বর্তমানে ৩ শতাধিক অ্যালামনাই ও শতাধিক বর্তমান সদস্যের বিশাল এক বর্ধিত পরিবার জাহাঙ্গীরনগর ইউনিভার্সিটি ডিবেট অর্গানাইজেশন (জেইউডিও)।